“ทองคำ” เปิดเช้านี้คงที่ รูปพรรณขาย 30,600 บาท
ราคาทองคำในประเทศเช้าวันนี้ เปิดตลาดไม่เปลี่ยนแปลง ทำให้ราคาทองรูปพรรณขายออก 30,600 บาท
ราคาทองคำในประเทศเช้าวันนี้ เปิดตลาดไม่เปลี่ยนแปลง ทำให้ราคาทองรูปพรรณขายออก 30,600 บาท
8 ส.ค. 2565

ผู้สื่อข่าวรายงานว่า ราคาทองคำในประเทศวันนี้ (8 ส.ค. 65) เปิดตลาดการซื้อขายเช้าวันนี้ไม่เปลี่ยนแปลง จากราคาปิดตลาดเมื่อวันเสาร์ที่ผ่านมา (6 ส.ค. 65) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09:25 น.ทองคำแท่ง 96.5% ประกาศราคาครั้งที่ 1 รับซื้อเข้าบาททองคำละ 30,000 บาท ขายออกบาททองคำละ 30,100 บาท
ส่วนทองรูปพรรณ 96.5% รับซื้อเข้าบาททองคำละ 29,455.88 บาท ขายออกบาททองคำละ 30,600 บาท  ขณะที่ราคาทองคำ Spot เช้านี้เคลื่อนไหวอยู่ที่บริเวณ 1,775.50 ดอลลาร์/ออนซ์
นายจิตติ ตั้งสิทธิ์ภักดี นายกสมาคมค้าทองคำ คาดว่าในสัปดาห์นี้ราคาทองจะขยับขึ้นต่อ และมีโอกาสแตะที่ระดับ 1,800 เหรียญสหรัฐต่อออนซ์ เนื่องจากความชัดเจนของเศรษฐกิจสหรัฐที่ชะลอตัวและไม่ดีขึ้น อย่างไรก็ตามคาดว่าการปรับขึ้นอัตราดอกเบี้ยของทางธนาคารกลางสหรัฐ หรือเฟด คงจะไม่มีการปรับขึ้นในการประชุมครั้งถัดไป
ส่วนนักลงทุนที่ลงทุนในทองคำเป็นเงินบาทควรระมัดระวัง เนื่องจากค่าเงินบาทมีความผันผวนในระยะนี้แม้ราคาในตลาดโลกจะขยับขึ้นจากการแข็งค่าของเงินบาท ทำให้ราคาทองคำในประเทศไม่ได้ขยับขึ้นสูงมาก พร้อมคาดการณ์ว่าราคาทองคำในสัปดาห์หน้า น่าจะอยู่ในกรอบ 1,750-1,775 เหรียญสหรัฐต่อออนซ์ และมีโอกาสปรับขึ้นไปอีก หากราคาทองคำเกินแนวต้านด้านบน